Օրդալիում

Օրդալիում ( – դատավճիռ, դատաստան), «աստվածային դատաստան», ստրկատիրական և ֆեոդալական հասարակարգերում փորձության ենթարկելու միջոցով անձի անմեղությունը կամ մեղավորությունն ի հայտ բերելու եղանակ։

Հիմք 

Հիմք ընդունելով, թե, իբր աստված պաշտպանում է անմեղին, կասկածվողին ենթարկում էին փորձությունների՝ ստիպում էին ձեռքի մեջ պահել շիկացած երկաթ, հանել եռացրած ջրով լի ամանի մեջ ընկղմված առարկան և այլն։

Եթե նա դիմանում էր փորձությանը, ապա համարվում էր անմեղ և արդարացվում։ Օրդալիումի մասին վկայություններ կան Համմուրաբիի օրենքներում, Մանուի օրենքներում և այլն։ Օրդալիումը մեծ չափով կիրառվել է միջնադարում։

Օրդալիումին հիմնականում դիմել են անհերքելի ապացույցների բացակայության դեպքում։ Օրդալիումի առանձին տեսակներ պահպանվել են մինչև 18-րդ դարի կեսը։

Գրականություն

Արտաքին հղումներ 
 Encyclopædia Britannica Online "Ordeal"
 ordeals1.html
 water-ordeal.html

Իրավունքի պատմություն